Αυτά τα 10 χαρακτηριστικά που αγαπάμε στους άντρες ~ To Sokaki\n1. Η αγκαλιά τους: Αυτή η τεράστια αγκαλιά που προκύπτει από τον κατά πολύ μεγαλύτερο θώρακά του, εν συγκρίσει με τον δικό σου... Αυτή η αγκαλιά που μέσα της χώνεσαι, χάνεσαι και προστατεύεσαι από ότι και αν έχει συμβεί...\n2. Η κατασκευή τους: Το γεγονός ότι είναι κατασκευασμένοι και φτιαγμένοι για να επιδιορθώνουν τα υδραυλικά, να συναρμολογούν τα έπιπλα, να αλλάζουν τις λάμπες, να κάνουν όλα αυτά που εσύ όσο και αν προσπαθείς, απλά δεν μπορείς...\n3. Η ευαίσθητη πλευρά τους: Όσο καλά και αν την κρύβουν, οι άντρες έχουν πιο ευαίσθητες κεραίες από τις γυναίκες. Ανεξάρτητα από το γεγονός ότι δεν εξωτερικεύουν τις ευαισθησίες τους τόσο εύκολα, θα σε εκπλήξει αυτή η διαφορετική τους πλευρά που θα την μοιραστούν μαζί σου, μόνο όταν αισθανθούν απόλυτα κοντά σου...\n4. Η μυρωδιά τους: Το aftershave τους, το body wash τους. Η κολώνια τους. Το φυσικό τους άρωμα . Είναι από αυτά που απλά δεν μπορούμε να αντισταθούμε!\n5. Το μυαλό τους: Έχει αποδειχθεί επιστημονικά ότι ο αντρικός εγκέφαλος λειτουργεί διαφορετικά από ότι ο γυναικείος... Μας τρελαίνει που είναι πιο πρακτικός, πιο συγκεκριμένος, και με πιο καθαρή οπτική απέναντι στα πράγματα.\n6. Η αίσθηση του χιούμορ τους: Ο τρόπος που σε μιμείται, ο τρόπος που σε κάνει να γελάς, τα μικρά σας εσωτερικά αστεία, το χιούμορ που επιστρατεύει στις δύσκολες στιγμές... Αυτός ο παράδεισος!\n7. Η προστατευτικότητά τους: Δεν υπάρχει τίποτα πιο ερωτεύσιμο από έναν άνδρα που σου κρατάει το χέρι όταν περνάτε τη διάβαση πεζών, που σου δίνει το σακάκι του γιατί κρυώνεις, που δεν «παίρνει» τα μάτια σου όταν κυκλοφορείτε βράδυ. Από αυτόν τον άντρα που νοιάζεται ειλικρινά για το αν πεινάς, αν κρυώνεις, ή αν φοβάσαι...\n8. Τα ρούχα τους: Και ειδικά αυτά τα τεράστια του πουκάμισα, που τα «δανείζεσαι» χωρίς επιστροφή, τα oversided sweaters μέσα στα οποία χάνεσαι, και κουβαλούν πάντα την μυρωδιά του.\n9. Η λογική και η ηρεμία τους να αντιμετωπίζουν τα προβλήματα: Όταν εσύ τα χάνεις, πελαγώνεις και νιώθεις τη γη να χάνεται κάτω από τα πόδια σου… Έρχεται η δική του σκέψη που τα απλοποιεί και τα εξομαλύνει όλα….\n10. Το πάθος τους για εμάς: Ακόμα και όταν είσαι άρρωστη, όταν υποφέρεις από κράμπες περιόδου, όταν τον ταλαιπωρείς με τις κυκλοθυμίες σου, και παρόλα αυτά, αυτός είναι εκεί για σένα… Και μόνο για σένα!


Αντιοξειδωτικές τροφές | Μαρία Μήκα | www.diatrofi.gr\nΓράφτηκε απο Μαρία Μήκα Διαιτολόγος / Διατροφολόγος\nΟ Ιπποκράτης από το 400 π.Χ διατύπωσε την άποψη ότι ‘’η τροφή είναι το φάρμακο σου’’ επιβεβαιώνοντας τη σημασία της διατροφής στη διαμόρφωση της υγείας.\nΗ Ελληνική παραδοσιακή διατροφή χαρακτηρίζεται από ποικιλία τροφίμων, όπως ελαιόλαδο, φρούτα, λαχανικά, άγρια χόρτα, βότανα, ξηρούς καρπούς και κόκκινο κρασί τα οποία διαθέτουν μεγάλες ποσότητες αντιοξειδωτικών ουσιών.\nΤα αντιοξειδωτικά είναι η φυσική άμυνα του οργανισμού κατά της οξείδωσης.\nΈχουν συνδεθεί άμεσα με την πρόληψη της κυτταρικής καταστροφής η οποία αποτελεί βασικό παράγοντα προώθησης του γήρατος και εκφυλιστικών νόσων.\nΟι ελεύθερες ρίζες παράγονται συνεχώς στον οργανισμό μας, ως αποτέλεσμα του μεταβολισμού, αλλά και από την έκθεσή μας στην περιβαλλοντική μόλυνση. Προκαλούν βλάβη στα κύτταρά μας, με αποτέλεσμα να εμφανίζονται σημάδια πρόωρης γήρανσης, αλλά και πολύ πιο σοβαρά προβλήματα.\nΟ καλύτερος τρόπος να αντιμετωπίσουμε τις ελεύθερες ρίζες είναι να καταναλώνουμε φρέσκες τροφές που είναι πλούσιες σε αντιοξειδωτικά.\nΤο γκότζι μπέρι έχει ευεργετικές ιδιότητες, αναζωογονεί και δίνει ενέργεια στον οργανισμό, γι’ αυτό και θεωρείται υπερτροφή (superfood).\nΠρόκειται για ένα κόκκινο άγριο αντιοξειδωτικό φρούτο το οποίο περιέχει 25.100 αντιοξειδωτικές μονάδες.\nΤα βατόμουρα έχουν πολύ υψηλά επίπεδα βιταμίνης C. Τα φρούτα αυτά είναι πλούσια σε φολλικό οξύ, όπως επίσης και σε φυτοχημικά (ανθοκυάνες και φλαβονοειδή), αυξάνοντας την αντιοξειδωτική τους δράση.\nΣύμφωνα με διάφορες δημοσιεύσεις, τα βατόμουρα βρίσκονται στη 2η θέση της λίστας των πιο αντιοξειδωτικών τροφών.\nΕίναι πλούσια σε αντιοξειδωτικά. Απομακρύνουν γρήγορα τις τοξίνες από τον οργανισμό και αποτελούν μια από τις πιο σημαντικές πηγές φλαβονοειδών, κατέχοντας την τρίτη θέση μετά τα βατόμουρα.\nΠλούσια σε ανθοκυανίνη, ρουτίνη, λουτεολίνη και άλλα αντιοξειδωτικά. Πιό συγκεκριμένα, έχει τα περισσότερα αντιοξειδωτικά από όλα τα λαχανικά.\nΠροσθέστε την αγκινάρα στη σαλάτα ή την πίτσα σας, έτσι ώστε να την καταναλώνετε πιο εύκολα και πιο συχνά.\nΚυρίως υπό μορφή σάλτσας –λόγω της θερμικής επεξεργασίας της και της προσθήκης του λαδιού- περιέχει τεράστια ποσά του αντιοξειδωτικού λυκοπενίου και μάλιστα σε περισσότερο αφομοιώσιμη από τον οργανισμό μορφή.\nΚατάλληλα για σνακ με ελάχιστες θερμίδες ανά πάσα στιγμή της ημέρας, τα κεράσια είναι πλούσια σε ανθοκυανίνες στις οποίες οφείλουν το χρώμα τους.\nΠροστατεύουν τα κύτταρα και έχουν υψηλή περιεκτικότητα και σε βιταμίνη C. Είναι πλούσια σε βήτα-καροτένιο, το οποίο μετατρέπεται σε βιταμίνη Α.\nΠολλές πηγές αναφέρουν ότι η ρίγανη αποτελεί μια από τις πιο πλούσιες αντιοξειδωτικές τροφές, με μέχρι και 20 φορές πιο υψηλή δράση από άλλα βότανα.\nΣυνεπώς, σίγουρα κάνουμε καλά που την πασπαλίζουμε στη χωριάτικη σαλάτα μας.\nΠεριέχουν τα πιο πολλά και ισχυρά αντιοξειδωτικά σε σχέση με τους υπόλοιπους ξηρούς καρπούς.\nΤο γεγονός ότι καταναλώνονται άψητα τους δίνει μεγάλη αξία, αφού με το ψήσιμο τα αντιοξειδωτικά μιας τροφής μειώνονται ως προς την ποιότητά τους.\nΑκόμα, σύμφωνα με αμερικάνικες έρευνες, τα αντιοξειδωτικά που συναντάμε στο καρύδι, είναι πιο ισχυρά από τη βιταμίνη Ε. Πλούσια σε αντιοξειδωτικά είναι και τα φουντούκια και τα αμύγδαλα.\nΗ μαύρη σοκολάτα είναι πλούσια σε πληθώρα αντιοξειδωτικών, μεταξύ των οποίων και σε πολυφαινόλες, σε τέτοιο βαθμό που κάποιοι τη χαρακτηρίζουν ως υπερτροφή.\nΤα σμέουρα δεν είναι μόνο μια καλή πηγή αντιοξειδωτικών, αλλά επίσης έχουν και υψηλή περιεκτικότητα σε βιταμίνη C.\nΜπορείτε να τα βρείτε και κατεψυγμένα και να τα προσθέσετε σε σαλάτες ή να τα φάτε τα με γιαούρτι για πρωινό.\nΤα μύρτιλλα είναι ένα ακόμη «θαυματουργό» είδος μούρων, που αποτελούν πραγματικά σούπερ τροφή.\nΕκτός από την υψηλή περιεκτικότητα σε αντιοξειδωτικές ουσίες, υπάρχουν επίσης ενδείξεις ότι τα μύρτιλλα μπορεί να καταπολεμούν τη χοληστερόλη και να βοηθούν στην πρόληψη του καρκίνου του ήπατος.\nΚαλύτερα να τα καταναλώνετε ωμά, καθώς διατηρούν της περιεκτικότητά τους σε βιταμίνη C.\nΕίναι από τα λίγα που καταναλώνονται μαζί με το κουκούτσι δίνοντάς μας την ευκαιρία να επωφεληθούμε πλήρως από τη θρεπτική τους αξία.\nΕίναι επίσης πλούσια σε:\nβιταμίνες C & Κ\nΗ συγκέντρωση του σε αντιοξειδωτικά και συγκεκριμένα σε πολυφαινόλες βρέθηκε ότι είναι πολύ υψηλότερη από αυτή του σταφυλιού, του πράσινου τσαγιού και του κόκκινου κρασιού.\nΤα ερευνητικά δεδομένα δείχνουν ότι αυτή η υψηλή περιεκτικότητα των ροδιών σε αντιοξειδωτικές ουσίες μας προστατεύει από καρδιαγγειακά νοσήματα, φλεγμονώδεις παθήσεις και διάφορες μορφές καρκίνου.\nΤο πράσινο τσάι, λόγω των πολυφαινολών που περιέχει, είναι μια καλή επιλογή για ρόφημα. Επιπλέον, η θερμιδική του αξία είναι μηδαμινή.\nΈνα ισχυρότατο αντιοξειδωτικό. Οι πολυφαινόλες του ανήκουν στη ίδια ομάδα αντιοξειδωτικών του πράσινου τσαγιού και του κόκκινου κρασιού.\nΟι ανθοκυανίνες του προστατεύουν τα κύτταρα του οργανισμού από την πρόωρη οξείδωση και καταστροφή τους. Μας κάνουν συνεπώς να φαινόμαστε και να αισθανόμαστε νεότεροι.\nΣυμπερασματικά, μια διατροφή πλούσια σε αντιοξειδωτικά όπως είναι η μεσογειακή, αποτελεί την καλύτερη ασπίδα προστασίας του οργανισμού από πολλές ασθένειες.\nΜαρία Μήκα Διαιτολόγος / Διατροφολόγος